标签:

幽兰馨香

闲庭漫步

水墨兰草

文化

休闲

分类:琴棋书画随笔

清 孔尚任 卓子任至署馆论诗时盆兰初放
过雨江城湿,探梅野寺寒。
往来敦古处,吟啸慰闲官。
不信诗全警,常愁字未安。
相将情话久,臭味比幽兰。
清谭嗣同画兰
雁声吹梦下江皋,
楚竹湘起暮涛涛。
帝子不来山鬼哭,
一天风雨写离骚。
清 何绍基 柬魏默源
蕙抱兰怀只自怜,
美人遥在碧云边。
东风不救红颜老,
恐误青春又一年。
清 孙原湘 画兰
离骚一种旧根苗,湘水湘云绿共摇。
认取春风双影子,不闻香气也魂销。
清 李方膺 题兰花册
问天莫笑总无知,也惜幽兰鬓渐丝。
当户已愁锄已尽,入山又恐负芳时。
清黄任兰溪
如画山城小滨兰,楼台一半枕通津。
纵然不达潇湘路,香草名溪更感人。
清李友棠荆门杂咏
憔悴江潭赋九歌,枫林叶下洞庭波。
蛾眉自古伤谣诼,独采秋兰吊汩罗。
清马骀画兰
昨日街头卖菜翁,见我写兰说写葱。
我有株葱曾失却,被君偷入画图中。
清郑燮兰
屈宋文章草木高,千年兰谱压风骚。
如何烂贱从人卖,十字街头论担挑。
清郑燮题盆兰依蕙图
春兰未了夏兰开,万事催人莫要呆。
阅尽荣枯是盆盎,几回拔去几回栽。
清钱谦益咏同心兰四绝句
新妆才罢采兰时,忽见同心吐一枝。
珍重天公裁剪意,妆成敛拜喜盈眉。
清郑燮题画
兰草已成行,山中意味长。
坚贞还自抱,何事斗群芳?
清郑燮峤壁兰
峭譬一千尺,兰花在空碧。
下有采樵人,伸手摘不得。
清郑燮得意写之
兰草与三台,无人敢笔栽。
取得新奇法,墨香吹出来。
清郑燮韬光庵为松岳上人作画
元日画兰竹,远寄郭云亭。
万水千山外,知余老更新。
清蒋士铨题王蔗村镜影图
鉴空无我相,水静波亦止。
手拈幽兰花,妙香乃如此。
清智永写兰石有寄
一片空山石,数茎幽谷草。
写寄风尘人,莫忘林泉好。
清黄任题画兰之一
何来尔室香?四壁即空谷。
一拳古而媚,美人伴幽独。
清黄任题画兰之二
沅澧多所思,远道我多心。
纸窗招香魂,貌之不敢佩。
清黄任题画兰之三
磁斗寄绮石,源清者香远。
君从辋川来,而得此粉本。
清马骀兰
丛兰发幽崖,托根近霄汉。
泉水自流出,天风吹不断。
清曹寅冬兰
冬草漫碧寒,幽兰亦作花。
清如辟谷士,瘦似琢诗家。
丛秀几钗股,顶分双髻丫。
夕窗香思发,风影欲箐纱。
清姚燮珠兰
香粟佛天饭,蕊珠仙界衣。
托名应自贵,含蕾再难微。
荡子甘心与,村娘愧发稀。
一春清素愿,消受露华霏。
清孔尚任 卓子任至署馆论诗时盆兰初放
过雨江城湿,探梅野寺寒。
往来敦古处,吟啸慰闲官。
不信诗全警,常愁字未安。
相将情话久,臭味比幽兰。
清谭嗣同 画兰
雁声吹梦下江皋,楚竹湘起暮涛涛。
帝子不来山鬼哭,一天风雨写离骚。
清何绍基 柬魏默源
蕙抱兰怀只自怜,美人遥在碧云边。
东风不救红颜老,恐误青春又一年。
清孙原湘 画兰
离骚一种旧根苗,湘水湘云绿共摇。
认取春风双影子,不闻香气也魂销。
清李方膺 题兰花册
问天莫笑总无知,也惜幽兰鬓渐丝。
当户已愁锄已尽,入山又恐负芳时。
清黄任 兰溪
如画山城小楼滨,楼台一半枕通津。
纵然不达潇湘路,香草名溪更感人。
清李友棠 荆门杂咏
憔悴江潭赋九歌,枫林叶下洞庭波。
蛾眉自古伤谣诼,独采秋兰吊汩罗。
清马骀 画兰
昨日街头卖菜翁,见我写兰说写葱。
我有株葱曾失却,被君偷入画图中。
清郑燮 兰
屈宋文章草木高,千年兰谱压风骚。
如何烂贱从人卖,十字街头论担挑。
清郑燮 题盆兰依蕙图
春兰未了夏兰开,万事催人莫要呆。
阅尽荣枯是盆盎,几回拔去几回栽。
清郑板桥 兰
此是幽贞一种花,不求闻达只烟霞。
采樵或恐通来径,更写高山一片遮。
清郑板桥 破盆兰花
春雨春风洗妙颜,一辞琼岛到人间。
而今究竟无知己,打破乌盆更入山。
清秋瑾 兰花
九畹齐栽品独优,最宜簪助美人头。
一从夫于临轩顾,羞与凡葩斗艳俦。
清缪公恩 露兰
冰根碧叶杂荒芜,晓露迎晖缀宝珠。
笑靥半含还半吐,素心皎皎濯醍醐。
刘谷和 三乡诗
兰蕙芬香见玉姿,路傍花笑景迟迟。
苎萝山下无穷意,并在三乡惜别时。
芝兰惜旧游。崇兰生涧底,香气满幽林。
清玄烨 秋兰
猗猗秋色兰,布叶何葱青。
爱此王者兰,著花秀中庭。
幽芬散缃帙,静影依疏棂。
岂必九畹多,侈彼离骚经。
清朱廷钟满庭芳 玉兰
刻玉玲珑,吹兰芬馥,搓酥滴份丰姿。
缟衣霜袂,赛过紫辛夷。
自爱临风皎皎,笑溱洧、芍药纷遗。
藐姑射,肌肤凝雪,烟雨画楼西。
开齐,还也未,绵苞乍褪,鹤翅初披。称水晶帘映。
云母屏依。
绰约露含日,冰轮转、环参差。
问琼英。返魂何处?
清梦绕瑶池。
清堵霞解语花 草兰
柳腰斜舞,杏靥含娇,明媚春光好。
绿窗清悄,香径软、百卉迎花如笑。
丛兰独巧,忽并蒂、四花连绕。
想从来、一本根苗,两样繁美少。
陋室俨如蓬岛,似仙娥群聚,弄晴春晓。
花容窈窕,湘帘下、素影参差回抱。
香魂缥缈。
又浑似、一群娇鸟,趁东风,齐上琼枝。
带绿烟轻袅。
郑思肖 兰诗
纯是君子,绝无小人。
空山之中,以天为春。